กลับจากทำธุระแถวนี้ครับ หิวโซมาก ผู้บังคับบัญชาการบ้านบอกโจทย์มาว่าอยากกินอาหารรสจัดๆ ไม่เอาฟาสต์ฟู้ด ผมที่ทำท่าจะแวะแมคโดนัลด์ Drive thru สั่งแมคสไปซี่ให้ก็แฉลบออกเข้าจอดรถทันทีครับ เห็นป้ายร้านนิตยาไก่ย่างมาหลายครั้งแล้ว ไม่ได้เข้าไปซองซะที รอดแล้วครับผม 
 ช่วงบ่ายๆแก่ๆมากๆในร้านมีลูกค้าอยู่ 2 โต๊ะ อาหารที่สั่งเลยเสิร์ฟเร็วครับ สั่งไก่ย่างตามที่พนักงานแนะนำ กับต้มแซ่บซี่โครงอ่อน มาเป็นหม้อไฟเดือดๆ ส้มตำกุ้งสด กุ้งสดจริงๆครับ มาดิบๆนอนแผ่มาบนส้มตำ รสชาติออกอ่อนไปนิดสำหรับส้มตำ ยำปลาหมึก ปลาหมึกสดปานกลาง ยำรสเผ็ดตัดกับเปรี้ยวชัดเจน ถ้ามีเด็กมาด้วยอาจจะต้องขอให้ทำรสชาติอ่อนลงอีกนิดนะครับ ที่น่ารักคือผักสดๆแช่มากับน้ำแข็งผักเลยทั้งสดทั้งกรอบเลยครับ ไก่ย่าง ถ้าชอบแนวแห้งๆน่าจะชอบกัน ส่วนผมทานได้ครับแต่ชอบแบบย่างมาฉ่ำๆมากกว่า น้ำจิ้มแจ่วอร่อยดี โดยรวมใช้ได้ครับนิตยาไก่ย่าง